ბოლივარის შტატი

მინი|300პქ|შტატის დედაქალაქი სიუდად-ბოლივარი
ბოლივარის შტატი () — შტატი ვენესუელაში, დედაქალაქი — სიუდად-ბოლივარი. მთლიანი ფართობი 238 000 კმ²-ს შეადგენს (ქვეყნის ტერიტორიის 25,96%), მოსახლეობა კი 2010 წლის ივნისის მონაცემებით 1 620 359 ადამიანს.

შტატი მდებარეობს ქვეყნის სამხრეთ ნაწილში. მისი ტერიტორია თითქმის მთლიანად უკავია გვიანის მასივს. ზედაპირი როგორც წესი გორაკ-ბორცვიანია. სიმაღლის მატებასთან ერთად სუსტდება ცხელი ტროპიკული კლიმატი.

გეოგრაფიული მდებარეობა
ჩრდილოეთით ესაზღვრება მდინარე ორინოკო, რომელზეც გაივლის ბუნებრივი საზღვარი დელტა-ამაკუროს, მონაგასის, ანსოატეგის და გუარიკოს შტატებთან. სამხრეთიდან ესაზღვრება ბრაზილია, სამხრეთ-დასავლეთით — ამასონასის შტატი, აღმოსავლეთით გაიანის ის ნაწილი, რომელსაც ვენესუელა ითხოვს, დასავლეთით კი აპურეს შტატი. სხვა მნიშვნელოვანი მდინარეებია — კარონი, კაურა (ორივე ორინოკოს შენაკადი). კარონზე მდებარეობს გურის დამბა, მეშვიდე უდიდესი წყალსაცავი დედამიწაზე.

ორინოკოს გასწვრივ განვითარებულია მიწათმოქმედება და მეცხოველეობა. შტატის სამხრეთი და სამხრეთ-დასავლეთი მეჩხრადაა დასახლებული და ამ ნაწილში ძირითადად ხშირი ნოტიო ტროპიკული ტყეებია წარმოდგენილი.

აღმოსავლეთი და სამხრეთ-აღმოსავლეთი დედამიწის ერთ-ერთ უძველეს გეოლოგიურ ფორმაციას — გვიანის ზეგანს უჭირავს, რომელიც ცნობილია თავის მაგიდა მთებით (ტეპუი). შტატის ტერიტორიაზე მდებარეობს კანაიმის ეროვნული პარკის უდიდესი ნაწილი, რომელიც იუნესკოს მსოფლიო მემკვიდრეობის ძეგლთა სიაშია შესული. ბი

მუნიციპალიტეტები
ბოლივარის შტატი შედგება 11 მუნიციპალიტეტისგან, ესენია:
 მუნიციპალიტეტი  დედაქალაქი ფართობიკმ²  მოსახლეობა(2007)  რუკა კარონი  სიუდად-გაიანა  1 612  777 283   სედენიო  კაიკარა-დელ-ორინოკო  46 020  88 296   ელ-კალიაო  ელ-კალიაო  2 223  24 013  100 პქ გრან-საბანა  სანტა-ელენა-დე-უაირენი  32 990  34 095  100 პქ ერესი  სიუდად-ბოლივარი  591  350 691(2010)  100 პქ პადრე-პედრო-ჩიენი  ელ-პალმარი  2 275  14 749  100 პქ პიარი  უპატა  15 900  107 643  100 პქ ანგოსტურა  სიუდად-პიარი  56 916  47 167  100 პქ როსიო  გუასიპატი  6 182  23 957  100 პქ სიფონტესი  ტუმერემო  24 393  40 042  100 პქ სუკრე  მარიპა  46 166  27 218  100 პქ

 იხილეთ აგრეთვე 
ვენესუელის შტატები

 რესურსები ინტერნეტში 
 Datos históricos y geográficos del Estado Bolívar 
 შტატის ოფიციალური საიტი 

კატეგორია:ვენესუელის შტატები
კატეგორია:ბოლივარის შტატი